Lo-Renz-O/malagasy-sentence huggingface dataset:
Mompera anjaranao izao, tovolahy, no hotsarain’ny olona, fa mbola ao koa ny fitsaran’andriamanitra amin’ny fandoranao ireo zavatra namboariny ireo. Tsy fantantrao fa tsy hisy hiaro ny nofon-tany, ka ho tototra ny tanimboly! ? Barimaso mba ampitongavo haingana izy ireo, mompera, sao mandositra eto ity kary lahy ity! Tsy fantany izany. Mompera eny anaka! Mivoaka ny sehatra i mompera.
Ankapobeny momba ny tanjona ny tanjona dia manana fenitra mifehy azy. Natao hanompanana ny fampianarana, hamaritana ny zava-kendrena sy ny hairaha tiana ho azo. Hofantarina eto amin’ity toko ity ny hevitra samihafa nomen’ireo mpandinika mikasika ny famaritana, ny karazany, ny anjara asany, ny toetrany ary ny fomba fifantenana ny tanjona.
Ankoatra izany, teo ihany koa fampisehoana ny taozavatra vita malagasy, izay entina maneho amin’ny hafa fa manana ny mampalaza azy ny malagasy ary mahavita zavatra tsara fa tsy voatery hiandry ny avy any ivelany. Nasongadina tamin’izany ny taozavatra vita avy ao ambositra izany ireharehan’i madagasikara tokoa. Tsy latsa-danja tamin’ireny koa ny zava-kanto malagasy isan-karazany. Ireny dia entina maneho amin’ny manodidina fa manana ny zava-kantony sy ny kolontsainy ny malagasy, tsy mena mitaha amin’ny avy any ivelany ka tokony hotiavina. Fa ny tena zava-dehibe ary tsy azo adinoina dia ny teny malagasy izay fototra ny fiandrianan’i madagasikara. Maneho ny maha izy azy eo anivon’izao tontolo izao. Araka ny voalazan’ i randriamamonjy e hoe tena azo lazaina aza fa ny fananana literatiora amin’ny fitenin-drazana dia anisan’ny maha-firenena ny firenena iray. 124 ireny rehetra ireny dia maneho fa manana ny maha izy azy ny malagasy ka tsy tokony hiantehitra amin’ny fandrosoana izay entin’ny vahiny izay efa hita fa manimba ny tontolo malagasy ao anatin’izany ny fomba fisainana. Azo ambara araka izany fa ezaka goavana no nataon’ireo sokajina mpandray anjara ireto mba hanoherana ny fanjanahan-tany, ka ny fitaizana ny mahaizy azy ny mpandray anjara no asongadiny ho voalohan-daharana amin’izany fa ankoatra izany dia tsy adino ny fitaomana ny olona ho tia ny tanindrazany ka samy hahatsiaro izany ary hikarakara izany.
Maromaro. Ny tanora dia afa- manakatra ireny fanabeazana tovozina amin’ny fiainana ireny. Misy ireo olona manao tsindrio fa lavo amin’ny madinika. Nozarazarain’ny mpanoratra ho andininy maromaro ny tononkalo mba hanehoany ny hevitra amam- pihetseham-pony. Andalana efatra hatrany no anehony izany. Ohatra amin’izany ity ampahan-tsoratra iray ity e! Bibilava vonoina na tany, na olona osa tody no hany antsoina fa tsy afa-manohitra kosa!219 andalana efetra no itaterany ny fihetseham-pony manoloana ny fahoriana mihatra amin’ny madinika. Voafoaka ao anatin’izany na ny firenena na ny olona. Atolony tsikelikely amin’ny alalan’ny andininy izany fiombonam-pahoriana amin’ireo iharan’ny tsy rariny izany. Ny andalana hafa voatanisa ao amin’ny fafana andalana 6, 8, 10, 12, ary ny mihoatra ny 12 dia anehoana ny fihetseham-po midadasika tsy hay tohaina manoloana ny toe-javatra iray ahitana andininy telo, ohatra ity tononkalo manaraka ity izay misy andalana 8 avy isaka ny andininy 219 boky i, tak 101
Ny alliance de mots mandoko ny fahalemen’ny saina izany no hita amin’ny hoe aza variana mijery tsy misy fa atreho ny nofo mifangaro angano a. P 14 ny alliance de mots na teny roa miray toerana nefa mifangarin-kevitra eto no tena maneho ny fifanoheran’ny vatana sy saina, izany dia hita amin’ny hoe mijery tsy misy. Ao amin’ny matoanteny hoe mijery dia maneho fa misy vaingan-javatra hita, ka toa tsy andrasana loatra ny hoe tsy misy. Eo indrindra no miseho ny fifanoherana satria raha manao ny asany ny vatana mijery , dia lavin’ny sina tsy misy eo indrindra anefa no isehoan’ny halemen’ny saina, satria ny alliance de mots eto dia maneho fa miray toerana tahaka ireo voambolana roa ireo ny vatana sy ny saina kanefa mifanohitra ihany koa, amin’izay dia ny saina no tsy mahavita izay kendren’ny vatana. Izany hevitra izany, dia mbola asehon’ny mpanoratra amin’ny hoe atreho ny nofo mifangaro angano ara-panovana anarana no anehoan’ny mpanoratra ny lesoka amin’ny saina. Asan’ny vatana ny mijery ka mahita ny nofo mifangaro angano. Ho an’ny saina kosa dia ny mamakafaka, ary izany indrindra no nilalaovan’ny mpanoratra amin’ny fanovana anarana hita amin’ny hoe angano, nisolo toerana ny hoe loza. Tsy zakan’ny saina eto ny mandinika izany loza izany ka ovany hoe angano. Eo amin’izany anefa no vao mainka maneho ny fahalemen’ny saina, ny tsy fahavitana izay kendren’ny vatana fa fihodinana manoloana ny lesoka misy. Mbola maneho izany fahalemen’ny saina izay ihany koa eto ny alliance de mots hita amin’ny hoe 151 s rajaona, la bible style et traduction , in hiratra n -5, tak.14 toute idée et tout sentiment sont nécessairement exprimées dans et par un style
Tsapanay tanteraka fa banga olomanga ny fianakaviana ary tsy ny fianakaviana ihany fa ny tanindrazana niaviana, eny ny firenena manontolo mihitsy. Lehilahy nanana toerana sy laza nijoroany rakoto araka ny efa nahalalantsika azy nefa ny hafatesana tsy heloka, ny havelomana tsy hitsiny, hoy ny fiteny.
Araka ny efa nambara tao amin’ny zafi-pizaràna 1.2.2.3 dia fotoana lehibe azo iangaliana ny vakodraza? A ihany koa ny fetin-tsekoly. Afaka mandray anjara amin’izany avokoa na ny mpianatra ao amin’ny sekoly na ny tarika any amin’ny fokontany. Tsy vitan’ny hoe fialam-boly fanomezana fahafinaretana ny vatana sy ny sofina ary ny maso ihany ny vakodraza? A fa mifono hafatra mahasoa. Raha tsorina ny filaza dia misy fanomezana sakafon-tsaina ho an’ny rehetra. Azo lazaina araka izany fa samy mahazo izay mahafalifaly azy na ny vatana na ny saina. Vokatry ny fifanatrehana mivantana amin’ny mpanao vakodraza? A avokoa izany. Manana anjara biriky amin’ny fanabeazana ny zaza ihany koa ny lahateny nofidina. Maneho izany ny vakodraza? A mitondra ny lohateny hoe indreto izahay, vondrona ambara takila 46. Ampahany amin’io tononkira io no hatolotra eto ny hazo ro vanon-ko lakana ny tany naniriany ro tsara ny tanora ro tonga olo-mendrika ny sekoly sy ankohonana mifanampy
Fanazavan’ny tompon-kevitra fanampim-panazavana sy fanitsiana momba ny vintan’andro sy vintan’olombelona t1 ny vintan’andro tsy mitovy ny vintan’andro tsirairay fa manana ny azy. Misy ny atao hoe alakaosy arakaraka ny kintana eny amin’ny lanitra amin’ny andro ahaterahana raha mamiratra ny kintana dia mamiratra koa ny fiainan’ilay olona, raha rakotra rahona ny lanitra dia manjombon-dava ny fiainany.
Ny toetoetry ny fitiavana anisan’ny nanoloran’i soza marie yolande anatranatra sy torohevitra voalohany ity tara-kevitry ny fitiavan’olon-droa ity. Tsy nataony ho ambanin-javatra ny mampahafantatra izany. Ny zatovo sy ny olon-dehibe indrindra no iantefan’ny anatra nomeny. Ny resaka ifamalian’ireo mpifankatia ao anatin’ny tantara dia ahatsapana avy hatrany ny torohevitra tian’ny mpanoratra hampitaina. Eo ihany koa no ahatsapana ireo toetra madinidinika izay tsara ahitsy. Saro-pady eo amin’ny fiainan’ny olombelona ny fahazatovo, satria amin’izany no itrangan’ny fiovana betsaka indrindra eo aminy, na ara-batana izany na ara-panahy, ka mahatonga azy ho lian-javatra sy ho tia andranandrana, ary hihevi-tena ho olon-dehibe. Tsy fantany anefa izay mety hanimba azy, fa izay mahafinaritra ny sainy ihany no ataony. Tsy tsapany akory fa raha manaotao foana, na manao zavatra tsy ampy fiheverana izy, dia ny fiainany iray manontolo no ho potika. Ny fiheveran’ny tanora sasany ny tenany ho efa olon-dehibe dia mitarika azy tsy hila torohevitra na avy amin’iza na iza.
Misaona toy ny hendry dia tsy lotolotoina ny fifankazahoana. Eto indray dia toa eso no nentin’ ny eja nitarihana ny toro-hevitra. Eso miharo fahagagana narahin’ ny baraingo. Ao amin’ny andn faha-3 sy faha-4 kosa dia manjary fanehoam-pihavanana. Tsy misalasala ny eja manoro ny tokony hatao. Tsy ilaina ny miavona, hoy izy, fa ny tokony hatao dia ny mifanaja sy mifankahazo na efa tapaka aza ny fifamatorana teo an-tokantrano.
Toy izay tsy nandevenako ny fitia izay nijaliako ; nijaliko hatramizay, kanjo tonga fifaliako kodiaran-tsarety ny fiainana, indraindray ambany ho ratsy ; indraindray ambony ho soa , ny haizina hisolo hazavana; ny fijaliana hanjary fifaliana. Mifanolosolo hatrany ny fitrangan’ireo eo amin’ny fiainana, ary mifameno amin’ny ankapobeny. Raha tsy izany tokoa mantsy no miseho, zary hankaleo ny fiainana, zary ho fahazaram-poana ny miaina ka tsy hahitana fahafinaretana intsony. Na izany aza anefa, andrandraina hatrany mba ho soa. Ry rahalahy maneho ny lafika tokana olombelona avy hatrany. Satria ny mpanoratra tsy hanana rahalahy ankoatra ny olombelona velively.
Ny filazan-javatra nitateran’i eric ravalisoa ny rendrarendram-piainan’i miaro nisafidy lalam-baovao mihitsy i miaro rehefa tsy teo intsony i felana. Izay rahateo no masaka tao an-tsainy. Tsy nitazam-potsiny ny zava-nitranga anefa ny manodidina azy. Niezaka namantatra ny olana nahatonga ny fandaozan’i felana ny tokantranony ary tsy sasatra ny nampieritreritra azy tamin’ny fiainan-tokantranony ny reniny. Nolazainy mihitsy aza fa ny fandeferana no diloilon’ny fanambadiana.
Fa raha ny tanjon’ny fampianarana faobe no faritana dia ny hitaiza sy hamolavola ny ankizy, ny zatovo. Zava-dehibe ny fahaizana amam-pahalalana, satria mampahafantra zava- maro efa voasedran’ny fotoana nefa tsy lany andro izy. Mampifandrindra ny fianarana mitondra tena sy ny fampitam-pahalalana.
Tsy ambakan’izay koa anefa fa samy manana ny fihetsiny ny olona eo anoloan’ny harena ananany. Misy ny mirehareha fa manan-karena izy, nefa rehefa tena nodinihin’i solomona ny momba azy, dia hitany fa tsy dia manana akory. Ny ohabolana moa dia nipoitra avy amin’ny zava-nisy niainan’ny mpanoratra azy ka izay no nahitan’i solomona izany toe- javatra izany satria hitany teo amin’ny mpiara-belona taminy. Misy koa anefa no hita fa manan-karena nefa dia milaza ho tsy manana hatrany. Hoy ny ohab 13 7 manambara izany amin’ny alalan’ny fehezan-teny mifamaly rafitra mitovy vahana ary mifanipa-kevitra misy mihambo ho manan-karena
Tsy fanararaotana ny isa-minitra, hihary fitaovana ampy, tsy ritra, ho vanja hanandevonana fanandevozana 94 araka izany, rehefa mahay mifanohana ny tsirairay, dia tsy hisy ny fanararaotana ny hafa, fa samy hikatsaka sy hiezaka handrava izay mitondra fanandevozana. Mety hiseho amin ny endrika maro samihafa moa ny fanandevozana ; ohatra ny fitsentsefana na ny fanambakana ireo madinika. Fantatr i lyra fa tsy mora akory ny ahatongavana amin izany. Samy manana ny fomba fisainany mantsy ny olona. Hoy ny voalaza ao amin ny fitia sora-damba ao ny mankamamy ny efa eo hatrany, fa misy koa ny miasa hanova ny tontolo, asa lahy izay mety fa ny ahy dia izao ihany ny lo sy efa boboka arodana daholo! V. A tak 54, and 7
Fehiny zava-dehibe ato amin’ity asa fikarohana ity ny tsy maintsy namelabelarana ny fizotry ny fitsidihana kilasy natao tao amin’ireo sekoly telo l. P. A l. F. A; satria ny hijery ny fomba fampianarana ny tsangan-kevitra tao amin’ny kilasy voalohany sy handinika ny zava-misy eny anivon’ny sekoly no tanjona. Satry tokoa hijery ny fomba fampianarana ny lohahevitra rehetra, saingy noho ny haterin’ny fotoana dia heverinay fa ampy ho fitaovana hahafahana mandinika azy rehetra ny fanatrehanay ny fomba fampianarana ny lohahevitra ny hasin’ny tanindrazana sy ny fahefana amam- pitondrana. Zana-dohateny telo no nentina namelabelatra izany fizotry ny fitsidihana kilasy isaky ny sekoly izany ny fandaharam-potoana narahina sy ny fomba nampitana ny lesona isaky ny kilasy ary ny momba ireo andiam-panontaniana nangataham-baliny tamin’ireo sokajin’olona efatra ny tale sy ny mpampianatra ny taranja malagasy ary ny ray aman-dreny. Ankoatra ireo efa voalaza teo ambony ireo ihany koa anefa, dia zava-dehibe tsy azo dinganina ny mikasika ny fanatrehana kilasy notanterahina satria tamin’ny alalan’ny fanaovana izany no nahafahana nahalala ny olana misy mikasika ny fampianarana tsangan-kevitra, koa handeha hiroso amin’ny famelabelarana mikasika io fanatrehana kilasy io.
Ny teny dia anisan’ny ampiasain’ny olona mandrakariva eo amin’ny fiainana andavanandro. Entina mifandray eo amin’ny fiarahamonina ny teny. Ao anatin’izany teny ifandraisana izany anefa dia mety hisy voka-dratsy aterany, nefa koa mety ahitana soa ho an’izay mihaino azy. Eo ihany koa anefa ny mety ho fahatokian’ny olona manoloana ny teny henony. Ny fifamalian-drafi-pehezanteny maneho izay indray no hovahavahana manaraka eto.
Dingana 2 irosoana ny dingana manaraka rehefa voafehy ny dingana voalohany. Tontosana ny fampianarana ny renitsoratra. Ireto avy izany b, d, f, g, h, j, k, l, m, n, p, r, s, t, v, z dingana 3 fampianarana ny renintsoratra kentsona tapany mb, mp, nt, ndr, ntr, nts, dr, tr, ts, nk, ng, nj atao izay hahamasaka tsara an’ireo mba hahaizana mandrafitra ny voanteny ampiasaina satria sarotra ho an’ny ankizy vao manomboka mianatra ny mandalina ny voanteny misy feo kentsona. Dingana 4 mianatra ny vaninteny ka tanterahina amin’izany ny fampianarana manambatra ny renintsoratra sy zanatsoratra. Ohatra ny voanteny manoratra ma-no-ra-tra, ahitana vaninteny 4 ao anatiny. Dingana 5 fampianarana ny voanteny izay ilazana teny iray izany mazana. Ohatra matory, miresaka, sns. Dingana 6 ampianarina indray ny hahaizany manambatra ny voanteny ho tonga fehezanteny rehefa voafehy ny famakiana teny sy manoratra ny zanatsoratra sy ny renintsoratra. Kendrena indray amin’ity dingana ity ny fahaizana manambatra izany. Ohatra marary nify rabe. Ahitana voanteny telo ao anatiny. Dingana 7 rehefa hainy izany, atoro ny fandrafetana ny fehezanteny ary atao masaka ao an- tsainy fa tsy maintsy misy ny feo miakatra sy midina ao anatin’izany. Atao masaka tsara fa tsy maintsy misy ny entina milaza sy ny lazaina vao miteny ny fehezanteny iray. Ity dingana ity ihany koa no anazarana sy ampianarana mamaky teny.
Nindramin ny mpanoratra izany mba hanamafisany ny fahafoizan-tenan i sahondra mba hahasoa ny zanany, ny fangirifiriana niaretany tamin izany. Manamora ny finoan ny mpamaky ny fahamarinan ny toe-javatra tantarain ny mpanoratra ihany koaireo voambolana ireo. Sarim-piainana misy na mety ho misy atsangan ny mpanoratra, tokoa mantsy ny tantara foronina, arafiny ary harindrany hanana ny endriky ny fiainana tena misy. 130 ohatra amin ny voambolana mambabo fo ihany ireo noraisina ireo, fa mbola maro ireo teny manintona ao amin ny boky. Hohalalinina manaraka indray ny ankapoben ny hevitra aroson ny mpanoratra.
Famaritana hoy i régis rajemisa raoelison, raha namaritra ny landy izy ny landy dia ilay bibikely miomby, izany hoe, mifono ao anaty tranony, ka iny tranony iny no folesina hatao kofehy tenomina na ny lamba malandilandy vita aminy 39. Manana ny famaritany ny landy koa ravelojaona, raha ny lamba sy ny landy no asian-teny ny lamba vita tamin’ny landibe na landikely no antsoina hoe lamba landy; lamba lasoa kosa no nilazany ny lamba natao tamin’ny landivazaha 40. Ny akademia malagasy nisahana ny haitao sy ny hailaza ary ny hairaha koa dia manana izay famaritana momba ny landy ny landy dia bibikely miomby, izany hoe, miofo ao anaty tranony ka iny tranony iny no folesina ahazoana kofehy, kofehy manify sady mafy sy mamiratra, azo avy amin’ny farorakala sasany mbamin’ny kitapokely na akora ifonosan’ny olimpanjehy miomby. Ny landikely, landimbazaha, landimboaroihazo dia karazana madinika nampidirina teto tamin’ny andron-dradama rainy. Ny landibe kosa dia karazana vaventy akora sy teratany, ravin-tapia mbamin’ny amberivatry no fihinany, fanaon’ny ntaolo lamba sy akanjo mihaja ary lambamena 41 raha ireo no dinihina, dia toe-javatra telo no ambaran’ny teny hoe landy ny bibikely miomby, ny kofehy tenomina azo avy aminy, ary ny lamba vita amin’ny kofehin-dandy.
Ny mpijoro amin’ny ankapobeny dia lehilahy efa nahazo taona. Tahaka ny tamin’ny olona velon-dray aman-dreny ihany koa dia misy ny fepetra arahina. Olona nofidin’ny tompon-draharaha ny mpijoro. Olona efa manana traikefa manokana momba izany izy eo amin’ny tany ama-monina. Misy aza sady mpimasy izy no mpanandro ihany koa. Ny mpijoro dia tsy maintsy olona manana toetra amam- piainana mendrika eo anivon’ny fiarahamonina. Izy no mandray ny fitenenana, miantso ireo zava-masina sy mampita amin’izy ireo ny hetahetan’ny tompon- draharaha. Azo ambara fa izy no solombavambahoaka izay vory manatrika ny lanona. Marihina anefa fa efa misy ihany koa vehivavy mahay mijoro ao ambodivoara. Koa santionan’ny joro ataony no atolotray any amin’ny tovana. Vehivavy mpitaiza olona izy, manana tromba. Tsy mitady olon-kafa izy hijoro raha misy lanonana ao amin’ny fianakaviany fa izy ihany dia mahavita azy.
Noho izany rehetra izany, takian’ny mpanoratra ny hahazoan’ny isam-batan’olona izay ilainy mba hampivelarany ny fiainany, ary koa ny fialana amin’ireo geja sy tsindry mitory fandemen-tsaina ataon’ny hafa. Mikatsaka ny fahafahan’ny fiarahamonina koa i di b2. Ny fahafahana ho an’ny fiarahamonina
Ry olona nandalo, raha tsy ho tsiny anie dia etsy ianao hafarako; meteza iray sy valo hihaino ’zay hambarako 5 tsy amin-donilony ataovy tonga any aminy fa rehefa ny fitia no miharo filafila dia tonga tsisy maminy ka izy, hono, hoe tsy mila 10 intsony intsony intsony.
Mba hahafaha-manasongadina ny toerana misy ny fahazoana dia ilaina ny maneho ireo sokajy samihafa hita eo amin’ny ambaratongam-panorenam-pahalalana. Ity kisary manaraka ity no manasinkasina izany. Kisary1 maneho ireo sokajy samihafa eo amin’ny ambaratongam-panorenam- pahalalana.
Misy, na farafahakeliny manalefaka ny adin-tsaina mianjady amin’ny mpamaky. Miray fo sy saina amin’ny mpanoratra tokoa mantsy ny mpamaky, miara-mifaly raha toa misy toe-javatra mifanaraka amin’izany; miara-miondrika raha toa ka misy toe-javatra mampalahelo. Manana izay kendreny manokana ny mpanoratra amin’ny famoronana tantara foronina. Manana ny heviny ihany koa ny mpanoratra arikaomisa randria tamin’ny namoronany ireny tantara foronina ireny, hoy indrindra izy mikasika izany anisan’ny zava-kendrena amin’ny tantara foronina ny fanehoana ny zava-misy eo amin’ny fiarahamonina. Mamoha ny vavahadin-tsain’ny olombelona mba hahita ny manodidina azy. Mifono anatra syfanabeazana ho an’izay mamaky azy ireny tantara ireny, ary mety ahafahan’ny olona manitsy ny fomba fiainany sy ny fitondran-tenany raha toa ka mamaky ny tantara izy .47 fehiny miavaka raha samy mpanoratrai arikaomisa randria amin’ny fahaizany manoratra asa soratra literera maro karazana. Toy ny mpanoratra rehetra izy, manana izay kendreny amin’ny fanoratana. Anisany notsongaina manokana ny tantara foronina. Misy drafitra sy tetika maty paika arahiny amin’ny fananganana ireny tantara ireny. Mampivoatra ny lafiny maha olombelona manontolo ny tantara foronina, mitaiza ny olona ahay hadinika sy hamakafaka ny zava-misy eo amin’ny manodidina azy.
O, aza mba mahazo sanatria ny tahaka izao, sendra zaza adala diso kilalao! Nampiharihary izany filàna ara-nofo izany i riva eto, indrindra fa ny firoborobon’izany amin’ireo tanora mbola tsy ampy taona akory. Maro tamin’ny tovovavy malagasy mantsy no tratran’ny vohoka aloha loatra vokatr’io fahamaizana hilalao fitia io. Simba tanteraka anefa ny hoaviny rehetra manomboka eo. Ohatra 3 rima amin’ilay tononkalo tafa
Ny paikady hoenti-mamaky ny reportage dingana maromaro no tsy maintsy lalovana mba hahaizana mifehy ny vakiteny. Ny ambaratongam-pianarana fototra no tokony ho efa nanombohana azy ka mitohy hatrany amin’ny sampam-pianarana ambony. Izany hoe, vao miana-manoratra ny mpianatra dia efa tokony hisy fianarana mamaky ny zavatra soratana ary mipaka any amin’ny vakiteny mahaleo tena. Mifandray indrindra amin’ny fahazoana ny lahatsoratra, araka ny efa natsidika tetsy ambony izany fahafolahana ny vakiteny izany.
Ankehitriny moa izy na dia efa misotro ronono aza dia mbola manohy ny fitaizana ara-panahy ao amin ny toerana fitaizana zaza kamboty centre etoile du matin ambohitrimanjaka. Noraisiny ho andraikitra ihany koa ny fanabeazana ny fianakaviana, ka natsangany ny ecole de pédagogie familiale ahazoany manatanteraka izany. Azo lazaina fa nihoarany ny rainy teo amin ny taranja teôlôjia, satria izy dia nahazo ny mari- pahaizana doctorat tamin izany taranja izany.
Hita tokoa araka izany, fa nanoratra tononkalo miady rima i nampoina, ka ny rima mifanjohy sy ny rima mifaningotra no nampiasainy. Tsy mandeha ila anefa ny fampiasany ireny rima ireny fa mifanaraka tamin’ny hevitra amam-pihetseham-pon’izy mpanoratra, izany hoe misy fifandraisana akaiky amin’ny fihetseham-pony, ny endrika nanehoany ny rima. Tsy ahitana rima mifampisakambina kosa anefa ny tononkalony ao anaty vondrona ambara, na dia fampiasa matetika eo amin’ny tononkalo malagasy aza izany. Heverinay fa ny fikajiana hampifandrindra ny endrika ivelan’ny tononkalo sy ny vontoatiny no anton’izany. Na izany aza anefa dia azo ambara fa tsy voafehy na voateriterin’ny aingi-panoratana eo amin’ny fampiadiana rima i nampoina. Ankoatra ireo tononkalo miady rima mantsy, dia manana tononkalo malala-drafitra maro izay tsy ahitana rima mihitsy izy. Ny hevitra mantsy no zava-dehibe rehefa manoratra, fa tsy ny fanenjehana rima loatra. Indro asehonay eto ambany ny ampahany amin’ireo tononkalo tsy miady rima ao anatin’ny vondrona ambara io toerana io nitahiry zava-maro, tsy mba takatry ny saina, ilay nitoerako fahiny nitsaboana ahy, taona iray mahery ; ka tsy avelako hangina, na hapetrako ho irery. Va lah 01 eo anatrehan’ny zava-manahirana dia tsy hain’ny mpanoratra notohaina ny fipololotran’ny fihetseham-pony; hany ka tsy voakajiny intsony, na ny fikajiana ny rima, na ny endrika isehoan’ny tononkalo amin’ny ankapobeny mihitsy. Mamelovelo an ’i nampoina loatra mantsy ny herin’ny fahatsiarovana, ary eo antrehan’ny toe-javatra toy izany dia mitosaka ho azy ety ivelany ny fientanana ao anatiny izay mandevilevy azy. Raha toy izany endrika isehoan’ny rima, hojerena kosa indray ny rima araka ny hafenoany.
Rasanjy , tao ambohimiadana talata volonondry 1940, rasandy dia tsy mba nandova ny fanamboarana koba fa rasanjy rahalahiny kosa no nandova ny talentan-drainy ; 1985, ramatoa razafimanana zana-drasanjy ihany koa tsy nanao koba, fa rajaonarivony j izay olon-kafa no nianatra nanao koba tao aminy ary nanaparitaka izany tamin’izay nila hevitra taminy 145 avy eo.
Lahateny ifamaliana ny fifanantsafana amin’ny fahafatesana. Teny no kirakiraina. Fiatovana entina maneho hevitra sy hampitana hafatra amin’ny mpihaino ny teny. Ny literatiora ihany no mampiasa ny teny amin’ny alalan’ny fampitan-kafatra mivantana na ankolaka.266 tsy ny teny rehetra mandrafitra an’ilay lahateny no mahakanto azy fa ny teny efa nasiana fiangaliana manokana. Eo ihany koa ny fahaizana mandahatra ny teny ho tenenina. Ny ohabolana sy ny fomba amam-piteny no haingom-pitenenana entina mandrafitra zava-kanto vita amin’ny teny. Fomba fiteny miendrika ohabolana no arafitra hamoahana ny ao am-po; oha-pitenenana no anehoana ny hevitra ao an-tsaina; fomba fiteny somary angola, sarin-teny notsongaina tetsy sy teroa fa nanaitra ny maso ka nanetsika ny saina hampita zavatra, izany no aravina hamoahana ny fientan’ny fo ary hilaza ny hevitra masaka ao an-tsaina. 267 mahavariana sy mahatalanjona ny fahakingan-tsain’ny mpiteny mamerina ny voalazan’ny teo aloha amin’ny fanatontosana ny fifanantsafana. Eo ihany koa ny fahaizany manoritsoritra ny fisesisesin’ilay toe-javatra ireo dingana rehetra nolalovan’ilay
Araky ny hita tany amin’ny olana dia mety tsy hahazoana taranaka ny tsy fiorenan’ny tokantrano amin’ny tena fitiavana, satria, ny korontana sy ny alahelo aterak’izany dia mety hisakana ny fipetrahan’ny zaza. Ny tantaran-drasolomana sy razanajaza no nanehoan’ny mpanoratra izany. Fa ny vahaolana tamin’izany dia ny fahitan-drazanajaza an’ingahy courdy izay tiany no tia azy koa. Vokatr’izany fitia mifamaly izany dia niteraka ihany razanajaza ary voavaha ny olany. Araka izany dia fitaovana enti-mampitombo ny taranaka ihany koa ny fitiavana.